b'\n_START_ARTICLE_\nBS.Player\n_START_PARAGRAPH_\nBSPlayer (BorisSoftware Player) je ve\xc4\x8dpredstavnostni predvajalnik za operacijski sistem Microsoft Windows, ki ga je naredilo slovensko podjetje AB Team. Omogo\xc4\x8da predvajanje vseh uveljavljenih formatov medijskih datotek, kot so AVI, MPEG, MKV, Matroska, ASF, QuickTime, MP4, WAV, MP3... Program je preveden v ve\xc4\x8d kot 60 jezikov._NEWLINE_BSPlayer, kot tudi ve\xc4\x8dina ostalih medijskih predvajalnikov, zahteva za predvajanje name\xc5\xa1\xc4\x8dene ustrezne kodeke in spliterje. Obstajata dve razli\xc4\x8dici BSPlayerja: FREE in PRO._NEWLINE_Trenutna razli\xc4\x8dica podpira operacijske sisteme MS Windows: Windows 10, Windows 8, Windows 7, Windows Vista, Windows XP in Windows 2000, medtem ko starej\xc5\xa1e razli\xc4\x8dice podpirajo tudi Windows 98 in Windows ME.\n_START_SECTION_\nZadnja razli\xc4\x8dica\n_START_PARAGRAPH_\nZadnja razli\xc4\x8dica je 2.67 (april 2014). Vsebuje izbolj\xc5\xa1ano podporo za BSPlayer ControlBar. Ta sedaj deluje s spletnim iskalnikom Google. Mo\xc5\xbeno je samodejno nalaganje podnapisov iz interneta. Ne vklju\xc4\x8duje ve\xc4\x8d prilo\xc5\xbeenega oglasnega (adware) programa, vendar je mo\xc5\xbeno ob namestitvi namestiti \xc5\xa1e BSPlayer ControlBar (orodno vrstico), ki omogo\xc4\x8da dodatne funkcije pri uporabi programa BSPlayer.'